History of the Later Han/卷01 (1)

光武帝紀第一

世祖光武皇帝諱秀，字文叔，南陽蔡陽人，高祖九世之孫也，出自景帝生長沙定王發. 發生舂陵節侯買，買生郁林太守外，外生巨鹿都尉回，回生南頓令欽，欽生光武. 光武年九歲而孤，養于叔父良. 身長七尺三寸，美鬚眉，大口，隆准，日角. 性勤於稼穡，而兄伯升好俠養士，常非笑光武事田業，比之高祖兄仲. 王莽天鳳中，乃之長安，受《尚書》，略通大義.

莽末，天下連歲災蝗，寇盜鋒起. 地皇三年，南陽荒饑，諸家賓客多為小盜. 光武避吏新野，因賣谷于宛. 宛人李通等以圖讖說光武雲：「劉氏複起，李氏為輔. 」光武初不敢當，然獨念兄伯升素結輕客，必舉大事，且王莽敗亡已兆，天下方亂，遂與定謀，於是乃市兵弩. 十月，與李通從弟軼等起于宛，時年二十八.

十一月，有星孛于張. 光武遂將賓客還舂陵. 時伯升已會眾起兵. 初，諸家子弟恐懼，皆亡逃自匿，曰「伯升殺我」. 及見光武絳衣大冠，皆驚曰「謹厚者亦複為之」，乃稍自安. 伯升於是招新市、平林兵，與其帥王鳳、陳牧西擊長聚. 光武初騎牛，殺新野尉乃得馬. 進屠唐子鄉，又殺湖陽尉. 軍中分財物不均，眾恚恨，欲反攻諸劉. 光武斂宗人所得物，悉以與之，眾乃悅. 進拔棘陽，與王莽前隊大夫甄阜、屬正樑丘賜戰于小長安，漢軍大敗，還保棘陽.

更始元年正月甲子朔，漢軍複與甄阜、梁丘賜戰于沘水西，大破之. 斬阜、賜. 伯升又破王莽納言將軍嚴尤、秩宗將軍陳茂于淯陽，進圍宛城.

二月辛巳，立劉聖公為天子，以伯升為大司徒，光武為太常偏將軍.

三月，光武別與諸將徇昆陽、定陵、郾，皆下之. 多得牛、馬、財物，穀數十萬斛，轉以饋宛下. 莽聞阜、賜死，漢帝立，大懼，遣大司徒王尋、大司空王邑將兵百萬，其甲士四十二萬人，五月，到潁川，複與嚴尤、陳茂合. 初，光武為舂陵侯家訟逋租于尤，尤見而奇之. 及是時，城中出降尤者言光武不取財物，但會兵計策. 尤笑曰：「是美鬚眉者邪？何為乃如是！」

初，王莽征天下能為兵法者六十三家數百人，並以為軍吏；選練武衛，招募猛士，旌旗輜重，千里不絕. 時有長人巨無霸，長一丈，大十圍，以為壘尉；又驅諸猛獸虎豹犀象之屬，以助威武. 自秦、漢出師之盛，未嘗有也. 光武將數千兵，徼之于陽光. 諸將見尋、邑兵盛，反走，馳入昆陽，皆惶怖，憂念妻孥，欲散歸諸城. 光武議曰：「今兵穀既少，而外寇強大，並力禦之，功庶可立；如欲分散，勢無俱全. 且宛城未拔，不能相救，昆陽即破，一日之間，諸部亦滅矣. 今不同心膽共舉功名，反欲守妻子財物邪？」諸將怒曰：「劉將軍何敢如是！」光武笑而起. 會候騎還，言大兵且至城北，軍陳數百里，不見其後. 諸將遽相謂曰：「更請劉將軍計之. 」光武複為圖畫成敗. 諸將憂迫，皆曰：「諾」. 時城中唯有八九千人，光武乃使成國上公王鳳、廷尉大將軍王常留守，夜自與驃騎大將軍宗佻、五威將軍李軼等十三騎，出城南門，於外收兵. 時莽軍到城下者且十萬，光武幾不得出. 既至郾、定陵，悉發諸營兵，而諸將貪惜財貨，欲分留守之. 光武曰：「今若破敵，珍B16E萬倍，大功可成；如為所敗，首領無餘，何財物之有！」眾乃從.

嚴尤說王邑曰：「昆陽城小而堅，今假號者在宛，亟進大兵，彼必奔走；宛敗，昆陽自服. 」邑曰：「吾昔以虎牙將軍圍翟義，坐不生得，以見責讓. 今將百萬之眾，遇城而不能下，何謂邪？」遂圍之數十重，列營百數，雲車十餘丈，瞰臨城中，旗幟蔽野，埃塵連天，鉦鼓之聲聞數百里. 或為地道，沖輣童城. 積弩亂髮，矢下如雨，城中負戶而汲. 王鳳等乞降，不許. 尋、邑自以為功在漏刻，意氣甚逸. 夜有流星墜營中，晝有雲如壞山，當營而隕，不及地尺而散，吏士皆厭伏.

六月己卯，光武遂與營部俱進，自將步騎千余，前去大軍四五裏而陳. 尋、邑亦遣兵數千合戰. 光武奔之，斬首數十級. 諸部喜曰：「劉將軍平生見小敵怯，今見大敵勇，甚可怪也，且複居前. 請助將軍！」光武複進、尋、邑兵卻，諸部共乘之，斬首數百千級. 連勝，遂前. 時，伯升拔宛已三日，而光武尚未知. 乃偽使持書報城中，雲「宛下兵到」，而陽D926其書. 尋、邑得之，不憙. 諸將既經累捷，膽氣益壯，無不一當百. 光武乃與敢死者三千人，從城西水上沖其中堅，尋、邑陳亂，乘銳崩之，遂殺王尋. 城中亦鼓噪而出，中外合勢，震呼動天地，莽兵大潰，走者相騰踐，奔殪百餘里間. 會大雷風，屋瓦皆飛，雨下如注，滍川盛溢，虎豹皆股戰，士卒爭赴，溺死者以萬數，水為不流. 王邑、嚴尤、陳茂輕騎乘死人度水逃去. 盡獲其軍實輜重、車甲珍寶，不可勝算，舉之連月不盡，或燔燒其餘.

光武因複徇下潁陽. 會伯升為更始所害，光武自父城馳詣宛謝. 司徒官屬迎吊光武，光武難交私語，深引過而已. 未嘗自伐昆陽之功，又不敢為伯升服喪，飲食言笑如平常. 更始以是慚，拜光武為破虜大將軍，封武信侯.

九月庚戌，三輔豪傑共誅王莽，傳首詣宛.

更始將北都洛陽，以光武行司隸校尉，使前整修宮府. 於是置僚屬，作文移，從事司察，一如舊章. 時三輔吏士東迎更始，見諸將過，皆冠幘，而服婦人衣，諸於繡B170，莫不笑之，或有畏而走者. 及見司隸僚屬，皆歡喜不自勝. 老吏或垂涕曰：「不圖今日複見漢官威儀！」由是識者皆屬心焉. 及更始至洛陽，乃遣光武以破虜將軍行大司馬事. 十月，持節北度河，鎮慰州郡. 所到部縣，輒見二千石、長吏、三老、官屬，下至佐史，考察黜陟，如州牧行部事. 輒平遣囚徒，除王莽苛政，複漢官名. 吏人喜悅，爭持牛、酒迎勞.

進至邯鄲，故趙繆王子林說光武曰：「赤眉今在河東，但決水灌之，百萬之眾可使為魚. 」光武不答，去之真定. 林於是乃詐以卜者王郎為成帝子子輿，十二月，立郎為天子，都邯鄲，遂遣使者降下郡國.

二年正月，光武以王郎新盛，乃北徇薊. 王郎移檄購光武十萬戶，而故廣陽王子劉接起兵薊中以應郎，城內擾亂，轉相驚恐，言邯鄲使者方到，二千石以下皆出迎. 於是光武趣駕南轅，晨夜不敢入城邑，舍食道傍. 至饒陽，官屬皆乏食. 光武乃自稱邯鄲使者，入傳舍. 傳吏方進食，從者饑，爭奪之. 傳吏疑其偽，乃椎鼓數十通，紿言邯鄲將軍至，官屬皆失色. 光武升車欲馳，既而懼不免，徐還坐，曰：「請邯鄲將軍人. 」久乃駕去. 傳中人遙語門者閉之. 門長曰：「天下詎可知，而閉長者乎？」遂得南出. 晨夜兼行，蒙犯霜雪，天時寒，面皆破裂. 至呼沱河，無船，適遇冰合，得過，未畢數車而陷. 進至下博城西，遑惑不知所之. 有白衣老父在道旁，指曰：「努力！信都郡為長安守，去此八十裏. 」光武即馳赴之，信都太守任光開門出迎. 世祖因發旁縣，得四千人，先擊堂陽、貰縣，皆降之. 王莽和成卒正邳彤亦舉郡降. 又昌城人劉植，宋子人耿純，各率宗親子弟，據其縣邑，以奉光武. 於是北降下曲陽，眾稍合，樂附者至有數萬人.

複北擊中山，拔盧奴. 所過發奔命兵，移檄邊部，共擊邯鄲，郡縣還複回應. 南擊新市、真定、元氏、防子，皆下之，因人趙界.

時，王郎大將李育屯柏人，漢兵不知而進，前部偏將朱浮、鄧禹為育所破，亡失輜重. 光武在後聞之，收浮、禹散卒，與育戰于郭門，大破之，盡得其所獲. 育還保城，攻之不下，於是引兵拔廣阿. 會上谷大守耿況、漁陽太守彭寵各遣其將吳漢、寇恂等將突騎來助擊王郎，更始亦遣尚書僕射謝躬討郎，光武因大饗士卒，遂東圍巨鹿. 王郎守將王饒堅守，月餘不下. 郎遣將倪宏、劉奉率數萬人救钜鹿，光武逆戰于南B171，斬首數千級. 四月，進圍邯鄲，連戰破之. 五月甲辰，拔其城，誅王郎. 收文書，得吏人與郎交關謗毀者數千章. 光武不省，會諸將軍燒之，曰：「令反側子自安. 」

更始遣侍御史持節立光武為蕭王，悉令罷兵詣行在所. 光武辭以河北未平，不就征. 自是始貳於更始.

是時，長安政亂，四方背叛. 梁王劉永擅命睢陽，公孫述稱王巴蜀，李憲自立為淮南王，秦豐自號楚黎王，張步起琅邪，董憲起東海，延岑起漢中，田戎起夷陵，並置將帥，侵略郡縣. 又別號諸賊銅馬、大肜、高湖、重連、鐵脛、大搶、尤來、上江、青犢、五校、檀鄉、五幡、五樓、富平、獲索等，各領部曲，眾合數百萬人，所在寇掠.

光武將擊之，先遣吳漢北發十郡兵. 幽州牧苗曾不從，漢遂斬曾而發其眾. 秋，光武擊銅馬于鄡，吳漢將突騎來會清陽. 賊數挑戰，光武堅營自守；有出鹵掠者，輒擊取之，絕其糧道. 積月餘日，賊食盡，夜遁去，追至館陶，大破之. 受降未盡，而高湖、重連從東南來，與銅馬餘眾合，光武複與大戰于蒲陽，悉破降之，封其渠帥為列侯. 降者猶不自安，光武知其意，敕令各歸營勒兵，乃自乘輕騎按行部陳. 降者更相語曰：「蕭王推赤心置人腹中，安得不投死乎！」由是皆服. 悉將降人分配諸將，眾遂數十萬，故關西號光武為「銅馬帝」.

赤眉別帥與大肜、青犢十餘萬眾在射犬，光武進擊，大破之，眾皆散走. 使吳漢、岑彭襲殺謝躬於鄴. 青犢、赤眉賊人函谷關，攻更始. 光武乃遣鄧禹率六裨將引兵而西，以更始、赤眉之亂. 時，更始使大司馬朱鮪、舞陰王李軼等屯洛陽，光武亦令馮異守孟津以拒之.

建武元年春正月，平陵人方望立前孺子劉嬰為天子，更始遣丞相李松擊斬之.

光武北擊尤來、大搶、五幡於元氏，追至右北平，連破之. 又戰于順水北，乘勝輕進，反為所敗. 賊追急，短兵接，光武自投高岸，遇突騎王豐，下馬授光武，光武撫其肩而上，顧笑謂耿弇曰：「幾為虜嗤. 」弇頻射卻賊，得免. 士卒死者數千人，散兵歸保范陽. 軍中不見光武，或雲已歿，諸將不知所為. 吳漢曰：「卿曹努力！王兄子在南陽，何憂無主？」眾恐懼，數日乃定. 賊雖戰勝，而素懾大威，客主不相知，夜遂引去. 大軍複進至安交，與戰，破之，斬首三千餘級. 賊人漁陽，乃遣吳漢率耿弇、陳俊、馬武等十二將軍追戰于潞東，及平谷，大破滅之.

朱鮪遣討難將軍蘇茂攻溫，馮異、寇恂與戰，大破之，斬其將賈彊. 於是諸將議上尊號. 馬武先進曰：「天下無主. 如有聖人承敝而起，雖仲尼為相，孫子為將，猶恐無能有益. 反水不收，後悔無及. 大王雖執謙退，奈宗廟社稷何！宜且還薊即尊位，乃議征伐. 今此誰賊而馳騖擊之乎？」光武驚曰：「何將軍出是言？」可斬也！」武曰：「諸將盡然. 」光武使出曉之，乃引軍還至薊.

夏四月，公孫述自稱天子.

光武從薊還，過范陽，命收葬吏士. 至中山，諸將複上奏曰：「漢遭王莽，宗廟廢絕，豪傑憤怒，兆人塗炭. 王與伯升首舉義兵，更始因其資以據帝位，而不能奉承大統，敗亂綱紀，盜賊日多，群生危蹙. 大王初征昆陽，王莽自潰；後拔邯鄲，北州弭定；參分天下而有其二，跨州據土，帶甲百萬. 言武力則莫之敢抗，論文德則無所與辭. 臣聞帝王不可以久曠，天命不可以謙拒，惟大王以社稷為計，萬姓為心. 」光武又不聽.

行到南平棘，諸將複固請之. 光武曰：「寇賊未平，四面受敵，何遽欲正號位乎？諸將且出. 」耿純進曰：「天下士大夫捐親戚，棄土壤，從大王于矢石之間者，其計固望其攀龍鱗，附鳳翼，以成其所志耳. 今功業即定，天人亦應，而大王留時逆眾，不正號位，純恐士大夫望絕計窮，則有去歸之思，無為久自苦也. 大眾一散，難可複合. 時不可留，眾不可逆. 」純言甚誠切，光武深感，曰：「吾將思之. 」

行至鄗，光武先在長安時同舍生彊華自關中奉《赤伏符》，曰「劉秀髮兵捕不道，四夷雲集龍鬥野，四七之際火為主. 群臣因複奏曰：「受命之符，人應為大，萬里合信，不議同情，周之白魚，曷足比焉？今上無天子，海內淆亂，符瑞之應，昭然著聞，宜答天神，以塞群望. 」光武於是命有司設壇場于鄗南千秋亭五成陌.

六月己未，即皇帝位. 燔燎告天，禋于六宗，望於群神. 其祝文曰：「皇天上帝，後土神祇，眷顧降命，屬秀黎元，為人父母，秀不敢當. 群下百辟，不謀同辭，鹹曰：'王莽篡位，秀發憤興兵，破王尋、王邑于昆陽，誅王郎、銅馬于河北，平定天下，海內蒙恩. 上當天地之心，下為元元所歸. '讖記曰：'劉秀髮兵捕不道，卯金修德為天子. '秀猶固辭，至於再，至於三. 群下僉曰：'皇天大命，不可稽留. '敢不敬承. 」於是建元為建武，大赦天下，改鄗為高邑.

是月，赤眉立劉盆子為天子.

甲子，前將軍鄧禹擊更始定國公王匡于安邑，大破之，斬其將劉均.

秋七月辛未，拜前將軍鄧禹為大司徒. 丁醜，以野王令王梁為大司空. 壬午，以大將軍吳漢為大司馬，偏將軍景丹為驃騎大將軍，大將軍耿弇為建威大將軍，偏將軍蓋延為虎牙大將軍，偏將軍朱祐為建義大將軍，中堅將軍杜茂為大將軍.

時，宗室劉茂自號「厭新將軍」，率眾降，封為中山王.

己亥，幸懷. 遣耿弇率強弩將軍陳俊軍五社津，備滎陽以東. 使吳漢率朱祐及廷尉岑彭、執金吾賈複、揚化將軍堅鐔等十一將軍圍朱鮪於洛陽.

八月壬子，祭社稷. 癸醜，祠高祖、太宗、世宗于懷宮. 進幸河陽. 更始廩丘王田立降.

九月，赤眉入長安，更始奔高陵. 辛未，詔曰：「更始破敗，棄城逃走，妻子裸袒，流冗道路. 朕甚湣之. 今封更始為淮陽王. 吏人敢有賊害者，罪同大逆. 」

甲申，以前密令卓茂為太傅.

辛卯，朱鮪舉城降.

冬十月癸醜，車駕入洛陽，幸南宮卻非殿，遂定都焉.

遣岑彭擊荊州群賊.

十一月甲午，幸懷.

劉永自稱天子.

十二月丙戌，至自懷.

赤眉殺更始，而隗囂據隴右，盧芳起安定. 破虜大將軍叔壽擊五校賊于曲梁，戰歿.

二年春正月甲子朔，日有食之. 大司馬吳漢率九將軍擊檀鄉賊於鄴東，大破降之. 庚辰，封功臣皆為列侯，大國四縣，餘各有差. 下詔曰：「人情得足，苦於放縱，快須臾之欲，忘慎罰之義. 惟諸將業遠功大，誠欲傳於無窮，宜如臨深淵，如履薄冰，戰戰慄栗，日慎一日. 其顯效未詶，各籍未立者，大鴻臚趣上，朕將差而錄之. 」博士丁恭議曰：「古帝王封諸侯不過百里，故利以建侯，取法于雷，強幹弱枝，所以為治也. 今封諸侯四縣，不合法制. 」帝曰：「古之亡國，皆以無道，未嘗聞功臣地多而滅亡者. 」乃遣謁者即授印綬，策曰：「在上不驕，高而不危；制節謹度，滿而不溢. 敬之戒之. 傳爾子孫，長為漢籓. 」

壬午，更始複漢將軍鄧曄、輔漢將軍于匡降，皆複爵位.

壬子，起高廟，建社稷於洛陽，立郊兆于城南，始正火德，色尚赤.

是月，赤眉焚西京宮室，發掘園陵，寇掠關中. 大司徒鄧禹入長安，遣府掾奉十一帝神主，納于高廟.

真定王楊、臨邑侯讓謀反，遣前將軍耿純誅之.

二月己酉，幸修武.

大司空王梁免. 壬子，乙太中大夫宋弘為大司空.

遣驃騎大將軍景丹率征虜將軍祭遵等二將軍擊弘農賊，破之，因遣祭遵圍蠻中賊張滿.

漁陽太守彭寵反，攻幽州牧朱浮於薊.

延岑自稱武安王於漢中.

辛卯，至自修武.

三月乙未，大赦天下，詔曰：「頃獄多冤人，用刑深刻，朕甚湣之. 孔子雲：'刑罰不中，則民無所措手足. '其與中二千石、諸大夫、博士、議郎議省刑法. 」

遣執金吾賈複率二將軍擊更始郾王尹遵，破降之.

驍騎將軍劉植擊密賊，戰歿.

遣虎牙大將軍蓋延率四將軍伐劉永. 夏四月，圍永于睢陽. 更始將蘇茂殺淮陽太守潘蹇而附劉永.

甲午，封叔父良為廣陽王，兄子章為太原王，章弟興為魯王，舂陵侯嫡子祉為城陽王.

五月庚辰，封更始元氏王歙為泗水王，故真定王楊子得為真定王，周後姬常為周承休公. 癸未，詔曰：「民有嫁妻賣子欲歸父母者，恣聽之. 敢拘執，論如律. 」

六月戊戌，立貴人郭氏為皇后，子彊為皇太子，大赦天下. 增郎、謁者、從官秩各一等. 丙午，封宗子劉終為淄川王.

秋八月，帝自將征五校. 丙辰，幸內黃，大破五校于B172陽，降之.

遣遊擊將軍鄧隆救朱浮，與彭寵戰於潞，隆軍敗績.

蓋延拔睢陽，劉永奔譙.

破虜將軍鄧奉據淯陽反.

九月壬戌，至自內黃.

驃騎大將軍景丹薨.

延岑大破赤眉于杜陵.

關中饑，民相食.

冬十一月，以廷尉岑彭為征南大將軍，率八將軍討鄧奉於堵鄉. 銅馬、青犢、尤來餘賊共立孫登為天子于上郡. 登將樂玄殺登，以其眾五萬餘人降. 遣偏將軍馮異代鄧禹伐赤眉. 使太中大夫伏隆持節安輯青、徐二州，招張步降之.

十二月戊午，詔曰：「惟宗室列侯為王莽所廢，先靈無所依歸，朕甚湣之. 其並複故國. 若侯身已歿，屬所上其子孫見名尚書，封拜. 」

是歲，蓋延等大破劉永於沛西. 初，王莽末，天下旱蝗，黃金一斤易粟一斛；至是野穀旅生，麻B173尤盛，野蠶成繭，被於山阜，人收其利焉.

三年春正月甲子，以偏將軍馮異為征西大將軍，杜茂為驃騎大將軍. 大司徒鄧禹及馮異與赤眉戰於回溪，禹、異敗績.

征虜將軍祭遵破蠻中，斬張滿. 辛巳，立皇考南頓君已上四廟. 壬午，大赦天下.

閏月乙巳，大司徒鄧禹免.

馮異與赤眉戰於崤底，大破之，余眾南向宜陽，帝自將征之. 己亥，幸宜陽. 甲辰，親勒六軍，大陳戎馬，大司馬吳漢精卒當前，中軍次之，驍騎、武衛分陳左右. 赤眉望見震怖，遣使乞降. 丙午，赤眉君臣面縛，奉高皇帝璽綬，詔以屬城門校尉. 戊申，至自宜陽. 己酉，詔曰：「群盜縱橫，賊害元元，盆子竊尊號，亂惑天下. 朕奮兵討擊，應時崩解，十餘萬眾束手降服，先帝璽綬歸之王府. 斯皆祖宗之靈，士人之力，朕曷足以享斯哉！其擇吉日祠高廟，賜天下長子當為父後者爵，人一級. 」

二月己未，祠高廟，受傳國璽.

劉永立董憲為海西王，張步為齊王. 步殺光祿大夫伏隆而反. 幸懷，遣吳漢率二將軍擊青犢於軹西，大破降之.

三月壬寅，以大司徒司直伏湛為大司徒.

彭寵陷薊城，寵自立為燕王. 帝自將征鄧奉，幸堵陽.

夏四月，大破鄧奉于小長安，斬之. 馮異與延岑戰于上林，破之. 吳漢率七將軍與劉永將蘇茂戰於廣東，大破之. 虎牙大將軍蓋延圍劉永于睢陽.

五月己酉，車駕不宮. 乙卯晦，日有食之.

六月壬戌，大赦天下. 耿弇與延岑戰於穰，大破之.

秋七月，征南大將軍岑彭率三將軍伐秦豐，戰于黎丘，大破之，獲其將蔡宏. 庚辰，詔曰：「吏不滿六百石，下至墨綬長、相，有罪先請. 男子八十以上，十歲以下，及婦人從坐者，自非不道、詔所名捕，皆不得系. 當驗問者即就驗. 女徒雇山歸家. 」蓋延拔睢陽，獲劉永，而蘇茂、周建立永子紆為梁王.

冬十月壬申，幸舂陵，祠園廟，因置酒舊宅，大會故人父老.

十一月乙未，至自舂陵. 涿郡太守張豐反.

是歲，李憲自稱天子. 西州大將軍隗囂奉奏. 建義大將軍朱祐率祭遵與延岑戰于東陽，斬其將張成.

四年春正月甲申，大赦天下.

二月壬子，幸懷. 壬申，至自懷.

遣右將軍鄧禹率二將軍與延岑戰于武當，破之.

夏四月丁巳，幸鄴. 己巳，進幸臨平.

遣大司馬吳漢擊五校賊於箕山，大破之.

五月，進幸元氏. 辛巳，進幸盧奴. 遣征虜將軍祭遵率四將軍討張豐於涿郡，斬豐.

六月辛亥，車駕還宮.

七月丁亥，幸譙. 遣捕虜將軍馬武、偏將軍王霸圍劉紆于垂惠.

董憲將賁休以蘭陵城降，憲圍之. 虎牙大將軍蓋延率平狄將軍龐萌救賁休，不克，蘭陵為憲所陷.

秋八月戊午，進幸壽春.

太中大夫徐惲擅殺臨淮太守劉度，惲坐誅. 遣揚武將軍馬成率三將軍伐李憲.

九月，圍憲于舒.

冬十月甲寅，車駕還宮.

太傅卓茂薨.

十一月丙申，幸宛. 遣建義大將軍朱祐率二將軍圍秦豐于黎丘.

十二月丙寅，進幸黎丘.

是歲，征西大將軍馮異與公孫述將程焉戰于陳倉，破之.

五年春正月癸己，車駕還宮.

二月丙午，大赦天下.

捕虜將軍馬武、偏將軍王霸拔垂惠. 乙丑，幸魏郡. 壬申，封殷後孔安為殷紹嘉公.

彭寵為其蒼頭所殺，漁陽平. 大司馬吳漢率建威大將軍耿弇擊富平、獲索賊于平原，大破降之. 夏遣耿弇率二將軍討張步.

三月癸未，徙廣陽王良為趙王，始就國.

平狄將軍龐萌反，殺楚郡太守孫萌而東附董憲. 遣征南大將軍岑彭率二將軍伐田戎於津鄉，大破之.

夏四月，旱，蝗. 河西大將軍竇融始遣使貢獻.

五月丙子，詔曰：「久旱傷麥，秋種未下，朕甚憂之. 將殘吏未勝，獄多冤結，元元愁恨，感動天氣乎？其令中都官、三輔、郡、國出系囚，罪非犯殊死一切勿案，見徒免為庶人. 務進柔良，退貪酷，各正厥事焉. 」

六月，建義大將軍朱祐拔黎丘，獲秦豐；而龐廕、蘇茂圍桃城. 帝時幸蒙，因自將征之. 先理兵任城，乃進救桃城，大破萌等.

秋七月丁醜，幸沛，祠高原廟. 詔修復西京園陵. 進幸湖陵，征董憲. 又幸蕃，遂攻董憲於昌慮，大破之.

八月己酉，進幸郯，留吳漢攻劉紆、董憲等，車駕轉徇彭城、下邳. 吳漢拔郯，獲劉紆；漢進圍董憲、龐萌於朐.

冬十月，還，幸魯，使大司空祠孔子. 耿弇等與張步戰於臨淄，大破之. 帝幸臨淄，進幸劇. 張步斬蘇茂以降，齊地平. 初起太學. 車駕還宮，幸太學，賜博士弟子各有差.

十一月壬寅，大司徒狀湛免，尚書令侯霸為大司徒.

十二月，盧蘇自稱天子于九原. 西州大將軍隗囂遣子恂入侍. 交阯牧鄧讓率七郡太守遣使奉貢. 詔複濟陽二年徭役.

是歲，野穀漸少，田畝益廣焉.

六年春正月丙辰，改舂陵鄉為章陵縣. 世世複徭役，比豐、沛，無有所豫. 辛酉，詔曰：「往歲水、旱、蝗蟲為災，穀價騰躍，人用困乏. 朕惟百姓無以自贍，惻然湣之. 其命郡國有穀者，給稟高年、鰥、寡、孤、獨及篤癃、無家屬貧不能自存者，如《律》. 二千石勉加循撫，無令失職. 」

揚武將軍馬成等拔舒，獲李憲.

二月，大司馬吳漢拔朐，獲董憲、龐萌，山東悉平. 諸將還京師，置酒賞賜.

三月，公孫述遣將任滿寇南郡.

夏四月丙子，幸長安，始謁高廟，遂有事十一陵. 遣虎牙大將軍蓋延等七將軍從隴道伐公孫述.

五月己未，至自長安.

隗囂反，蓋延等因與囂戰於隴阺，諸將敗績. 辛醜，詔曰：「惟天水、隴西、安定、北地吏人為隗囂所詿誤者，又三輔遭難赤眉，有犯法不道者，自殊死以下，皆赦除之. 」

六月辛卯，詔曰：「夫張官置吏，所以為人也. 今百姓遭難，戶口耗少，而縣官吏職所置尚繁，其令司隸、州牧各實所部，省減吏員. 縣國不足置長吏可併合者，上大司徒、大司空二府. 」於是條奏並省四百餘縣，吏職減損，十置其一.

代郡太守劉興擊盧芳將賈覽于高柳，戰歿.

初，樂浪人王調據郡不服. 秋，遣樂浪太守王遵擊之，郡吏殺調降.

遣前將軍李通率二將軍，與公孫述將戰於西城，破之.

夏，蝗.

秋九月庚子，赦樂浪謀反大逆殊死已下. 丙寅晦，日有食之.

冬十月丁醜，詔曰：「吾德薄不明，寇賊為害，強弱相陵，元元失所. 《詩》雲：'日月告凶，不用其行. '永念厥咎，內疚於心. 其敕公卿舉賢良、方正各一人；百僚並上封事，無有隱諱；有司修職，務遵法度. 」

十一月丁卯，詔王莽時吏人沒人為奴婢不應舊法者，皆免為庶人.

十二月壬辰，大司空宋弘免. 癸巳，詔曰：「頃者師旅未解，用度不足，故行什一之稅. 今軍士屯田，糧儲差積. 其令郡國收見田租三十稅一，如舊制. 」

隗囂遣將行巡寇扶風，征西大將軍馮異拒破之.

是歲，初罷郡國都慰官. 始遣列侯就國. 匈奴遣使來獻，使中郎將報命.

七年春正月丙申，詔中都官、三輔、郡、國出系囚，非犯殊死，皆一切勿案其罪. 見徒免為庶人. 耐罪亡命，吏以文除之. 又詔曰：「世以厚葬為德，薄終為鄙，至於富者奢僭，貧者單財，法令不能禁，禮義不能止，倉卒乃知其咎. 其佈告天下，令知忠臣、孝子、慈兄、悌弟薄葬送終之義. 」

二月辛巳，罷護漕都尉官.

三月丁酉，詔曰：「今國有眾軍，並多精勇，宜且罷輕車、騎士、材官、樓船士及軍假吏，令還複民伍. 」

公孫述立隗囂為朔甯王.

癸亥晦，日有食之，避正殿，寢兵，不聽事五日. 詔曰：「吾德薄致災，謫見日月，戰慄恐懼，夫何言哉！今方念愆，庶消厥咎. 其令有司各修職任，奉遵法度，惠茲元元. 百僚各上封事，無有所諱. 其上書者，不得言聖. 」

夏四月壬午，詔曰：「比陰陽錯謬，日月薄食. 百姓有過，在予一人，大赦天下. 公、卿、司隸、州牧舉賢良、方正各一人，遣詣公車，朕將覽試焉. 」

五月戊戌，前將軍李通為大司空. 甲寅，詔吏人遭饑亂及為青、徐賊所略為奴婢下妻，欲去留者，恣聽之. 敢拘制不還，以賣人法從事.

是夏，連雨水.

漢忠將軍王常為橫野大將軍.

八月丁亥，封前河間王邵為河間王.

隗囂寇安定，征西大將軍馮異、征虜將軍祭遵擊卻之.

冬，盧芳所置朔方太守田颯、雲中太守喬扈各舉郡降.

是歲，省長水、射聲二校尉官.

八年春正月，中郎將來歙襲略陽，殺隗囂守將而據其城.

夏四月，司隸校尉傅抗下獄死. 隗囂攻來歙，不能下. 閏月，帝自征囂，河西大將軍竇融率五郡太守與車駕會高平. 隴右潰，隗囂奔西城，遺大司馬吳漢、征南大將軍岑彭圍之；進幸上邽，不降，命虎牙大將軍蓋延、建威大將軍耿弇攻之. 潁川盜賊寇沒屬縣，河東守守兵亦叛，京師騷動.

秋，大水.

八月，帝自上邽晨夜東馳.

九月乙卯，車駕還宮. 庚申，帝自征潁川盜賊，皆降. 安丘侯張步叛歸琅邪，琅邪太守陳俊討獲之. 戊寅，至自潁川.

冬十月丙午，幸懷.

十一月乙丑，至自懷.

公孫述遣兵救隗器，吳漢、蓋延等還軍長安. 天水、隴西複反歸囂.

十二月，高句麗王遣使奉貢.

是歲大水.

九年春正月，隗器病死，其將王元、周宗複立囂子純為王. 徙雁門吏人於太原.

三月辛亥，初置青巾左校尉官.

公孫述遣將田戎、任滿據荊門.

夏六月丙戌，幸緱氏，登EE58轅.

遣大司馬吳漢率四將軍擊盧芳將賈覽于高柳，戰不利.

秋八月，遣中郎將來歙監征西大將軍馮異等五將軍討隗純於天水. 驃騎大將軍杜茂與賈覽戰於繁畤，茂軍敗績.

是歲，省關都尉，複置護羌校尉官.

十年春正月，大司馬吳漢率捕虜將軍王霸等五將軍擊賈覽于高柳，匈奴遣騎救覽，諸將與戰，卻之.

修理長安高廟.

夏，征西大將軍馮異破公孫述將趙匡於天水，斬之. 征西大將軍馮異薨.

秋八月己亥，幸長安，祠高廟，遂有事十一陵. 戊戌，進幸B174. 隗囂將高峻降.

冬十月，中郎將來歙等大破隗純於落門，其將王元奔蜀，純與周宗降，隴右平. 先零羌寇金城、隴西，來歙率諸將擊羌於五溪，大破之. 庚寅，車駕還宮.

是歲，省定襄郡，徙其民於西河. 泗水王歙薨. 淄川王終薨.

十一年春二月己卯，詔曰：「天地之性人為貴. 其殺奴婢，不得減罪. 」

三月己酉，幸南陽；還，幸章陵，祠園陵. 城陽王祉薨. 庚午，車駕還宮.

閏月，征南大將軍岑彭率三將軍與公孫述將田戎、任滿戰于荊門，大破之，獲任滿. 威虜將軍馮駿圍田戎于江州，岑彭遂率舟師伐公孫述，平巴郡.

夏四月丁卯，省大司徒司直官.

先零羌寇臨洮.

六月，中郎將來歙率揚武將軍馬成破公孫述將王元、環安於下辯. 安遣間人刺殺中郎將來歙. 帝自將征公孫述.

秋七月，次長安.

八月，岑彭破公孫述將侯丹于黃石. 輔威將軍臧宮與公孫述將延岑戰于沈水，大破之. 王元降. 至自長安. 癸亥，詔曰：「敢灸灼奴婢，論如律，免所灸灼者為庶人. 」

冬十月壬午，詔除奴婢射傷人棄市律.

公孫述遣間人刺殺征南大將軍岑彭. 馬成平武都，因隴西太守馬援擊破先零羌，徙致天水、隴西、扶風.

十二月，大司馬吳漢率舟師伐公孫述.

是歲，省朔方牧，並並州. 初斷州牧自還奏事.

十二年春正月，大司馬吳漢與公孫述將史興戰于武陽，斬之.

三月癸酉，詔隴、蜀民被略為奴婢自訟者，及獄官未報，一切免為庶人.

夏，甘露降南行唐. 六月，黃龍見東阿.

秋七月，威虜將軍馮駿拔江州，獲田戎.

九月，吳漢大破公孫述將謝豐於廣都，斬之. 輔威將軍臧宮拔涪城，斬公孫恢. 大司空李通罷.

冬十一月戊寅，吳漢、臧宮與公孫述戰于成都，大破之. 述被創，夜死. 辛巳，吳漢屠成都，夷述宗族及延岑等.

十二月辛卯，揚武將軍馬成行大司空事.

是歲，九真徼外蠻夷張遊率種人內屬，封為歸漢裏君. 省金城郡屬隴西. 參狼羌寇武都，隴西太守馬援討降之. 詔邊吏力不足戰則守，追虜料敵不拘以逗留法. 橫野大將軍王常薨. 遣驃騎大將軍杜茂將眾郡施刑屯北邊，築亭候，修烽燧.

十三年春正月庚申，大司徒侯霸薨. 戊子，詔曰：「往年已敕郡國，異味不得有所獻禦，今猶未止，非徒有豫養導擇之勞，至乃煩擾道上，疲費過所. 其令太官勿複受. 明敕下以遠方口實所以薦宗廟，自如舊制. 」

二月，遣捕虜將軍馬武屯滹沱河以備匈奴. 盧芳自五原亡入匈奴. 丙辰，詔曰：「長沙王興、真定王得、河間王邵、中山王茂，皆襲爵為王，不應經義. 其以興為臨湘侯，得為真定侯，邵為樂成侯，茂為單父侯. 」其宗室及絕國封侯者凡一百三十七人. 丁巳，降趙王良為趙公，太原王章為齊公，魯王興為魯公. 庚午，以殷紹嘉公孔安為宋公，周承休公姬武為衛公. 省並西京十三國：廣平屬巨鹿，真定屬常山，河間屬信都，城陽屬琅邪，泗水屬廣陵，淄川屬高密，膠東屬北海，六安屬廬江，廣陽屬上穀.

三月辛未，沛郡太守韓歆為大司徒. 丙子，行大司空馬成罷.

夏四月，大司馬吳漢自蜀還京師，於是大饗將士，班勞策勳. 功臣增邑更封，凡三百六十五人. 其外戚恩澤封者四十五人. 罷左右將軍官. 建威大將軍耿弇罷. 益州傳送公孫述瞽師、郊廟樂器、葆車、輿輦，於是法物始備. 時，兵革既息，天下少事，文書調役，務從簡寡，至乃十存一焉. 甲寅，冀州牧竇融為大司空.

五月，匈奴寇河東.

秋七月，廣漢徼外白馬羌豪率種人內屬.

九月，日南徼外蠻夷獻白雉、白兔.

冬十二月甲寅，詔益州民自八年以來被略為奴婢者，皆一切免為庶人；或依託為人下妻，欲去者，恣聽之；敢拘留者，比青、徐二州以略人法從事.

複置金城郡.

十四年春正月，起南宮前殿. 匈奴遣使奉獻，使中郎將報命.

夏四月辛巳，封孔子後志為褒成侯.

越巂人任貴自稱太守，遣使奉計.

秋九月，平城人賈丹殺盧芳將尹由來降.

是歲，會稽大疫. 莎車國、鄯善國遣使奉獻.

十二月癸卯，詔益、涼二州奴婢，自八年以來自訟在所官，一切免為庶人，賣者無還直.

十五年春正月辛醜，大司徒韓歆免，自殺. 丁未，有星孛於昴.

汝南太守歐陽歙為大司徒. 建義大將軍朱祐罷.

丁未，有星孛于營室.

二月，徙雁門、代郡、上穀三郡民，置常山關、居庸關以東.

初，巴蜀既平，大司馬吳漢上書請封皇子，不許，重奏連歲. 三月，乃詔群臣議. 大司空融、固始侯通、膠東侯複、高密侯禹、太常登等奏議曰：「古者封建諸侯，以籓屏京師. 周封八百，同姓諸姬並為建國，夾輔王室，尊事天子，享國永長，為後世法. 故《詩》雲：'大啟爾宇，為周室輔. '高祖聖德，光有天下，亦務親親，封立兄弟諸子，不違舊章. 陛下德橫天地，興複宗統，褒德賞勳，親睦九族，功臣宗室，咸蒙封爵，多受廣地，或連屬縣. 今皇子賴天，能勝衣趨拜，陛下恭謙克讓，抑而未議，群臣百姓，莫不失望. 宜因盛夏吉時，定號位，以廣籓輔，明親親，尊宗廟，重社稷，應古合舊，厭塞眾心. 臣請大司空上輿地圖，太常擇吉日，具禮儀. 」制曰：「可. 」

夏四月戊申，乙太牢告祠宗廟. 丁巳，使大司空融告廟，封皇子輔為右翊公，英為楚公，陽為東海公，康為濟南公，蒼為東平公，延為淮陽公，荊為山陽公，衡為臨淮公，焉為左翊公，京為琅邪公. 癸醜，追諡兄伯升為齊武公，兄仲為魯哀公.

六月庚午，複置屯騎、長水、射聲三校尉官，改青巾左校尉為越騎校尉.

詔下州郡檢核墾田頃畝及戶口年紀，又考實二千石長吏阿枉不平者.

冬十一月甲戌，大司徒歐陽歙下獄死.

十二月庚午，關內侯戴涉為大司徒.

盧芳自匈奴入居高柳.

是歲，驃騎大將軍杜茂免. 虎牙大將軍蓋延薨.

十六年春二月，交阯女子微側反，略有城邑.

三月辛醜晦，日有蝕之.

秋九月，河南尹張亻及及諸郡守十餘人，坐度田不實，皆下獄死.

郡國大姓及兵長、群盜處處並起，攻劫在所，害殺長吏. 郡縣追討，到則解散，去複屯結. 青、徐、幽、冀四州尤甚. 冬十月，遣使者下郡國，聽群盜自相糾E74E，五人共斬一人者，除其罪. 吏雖逗留回避故縱者，皆勿問，聽以禽討為效. 其牧守令長坐界內盜賊而不收捕者，又以畏B053捐城委守者，皆不以為負，但取獲賊多少為殿最，唯蔽匿者乃罪之. 於是更相追捕，賊並解散. 徙其魁帥於它郡，賦田受稟，使安生業. 自是牛馬放牧，邑門不閉.

盧芳遣使乞降，十二月甲辰，封芳為代王.

初，王莽亂後，貨幣雜用布、帛、金、粟. 是歲，始行五銖錢.

十七年春正月，趙公良薨.

二月乙未晦，日有食之.

夏四月乙卯，南巡狩，皇太子及右翊公輔、楚公英、東海公陽、濟南公康、東平公蒼從，幸潁川，進幸葉、章陵.

五月乙卯，車駕還宮.

六月癸巳，臨淮公衡薨.

秋七月，妖巫李廣等群起據皖城，遣虎賁中郎將馬援、驃騎將軍段志討之.

九月，破皖城，斬李廣等.

冬十月辛巳，廢皇后郭氏為中山太后，立貴人陰氏為皇后. 進右翊公輔為中山王，食常山郡. 其餘九國公，皆即舊封進爵為王. 甲申，幸章陵. 修園廟，祠舊宅，觀田廬，置酒作樂，賞賜. 時，宗室諸母因酣悅，相與語曰：「文叔少時謹信，與人不款曲，唯直柔耳. 今乃能如此！」帝聞之，大笑曰：「吾理天下，亦欲以柔道行之. 」乃悉為舂陵宗室起祠堂. 有五鳳凰見於潁川之郟縣.

十二月，至自章陵.

是歲，莎車國遣使貢獻.

十八年春二月，蜀郡守將史歆叛，遣大司馬吳漢率二將軍討之，圍成都. 甲寅，西巡狩，幸長安.

三月壬午，祠高廟，遂有事十一陵. 曆馮翊界，進幸蒲阪，祠後土.

夏四月癸酉，車駕還宮. 甲戌，詔曰：「今邊郡盜穀五十斛，罪至於死，開殘吏妄殺之路，其蠲除此法，同之內郡. 」

遣伏波將軍馬援率樓船將軍段志等擊交阯賊微側等. 甲申，幸河內. 戊子，至自河內.

五月，旱.

盧芳複亡入匈奴.

秋七月，吳漢拔成都，斬史歆等. 壬戌，赦益州所部殊死已下.

冬十月庚辰，幸宜城. 還，祠章陵.

十二月乙丑，車駕還宮.

是歲，罷州牧，置刺史.

十九年春正月庚子，追遵孝宣皇帝曰中宗. 始祠昭帝、元帝于太廟，成帝、哀帝、平帝于長安，舂陵節侯以下四世于章陵.

妖巫單臣、傅鎮等反，據原武，遣太中大夫臧宮圍之. 夏四月，拔原武，斬臣、鎮等.

伏波將軍馬援破交阯，斬微側等. 因擊破九真賊都陽等，降之.

閏月戊申，進趙、齊、魯三國公爵為王.

六月戊申，詔曰：「《春秋》之義，立子以貴. 東海王陽，皇后之子，宜承大統. 皇太子彊，崇執謙退，願備籓國. 父子之情，重久違之. 其以彊為東海王，立陽為皇太子，改名莊. 」

秋九月，南巡狩. 壬申，幸南陽，進幸汝南南頓縣舍，置酒會，賜吏人，複南頓田租歲. 父老前叩頭言：「皇考居此日久，陛下識知寺舍，每來輒加厚恩，願賜複十年. 」帝曰：「天下重器，常恐不任，日復一日，安敢遠期十歲乎？」吏人又言：「陛下實惜之，何言謙也？」帝大笑，複增一歲. 進幸淮陽、梁、沛.

西南夷寇益州郡，遣武威將軍劉尚討之. 越巂太守任貴謀叛，十二月，劉尚襲貴，誅之.

是歲，複置函谷關都尉. 修西京宮室.

二十年春二月戊子，車駕還宮.

夏四月庚辰，大司徒戴涉下獄死. 大司空竇融免.

五月辛亥，大司馬吳漢薨.

匈奴寇上黨、天水，遂至扶風.

六月庚寅，廣漢太守蔡茂為大司徒，太僕朱浮為大司空. 壬辰，左中郎將劉隆為驃騎將軍，行大司馬事.

乙未，徙中山王輔為沛王.

秋，東夷韓國人率眾詣樂浪內附.

冬十月，東巡狩. 甲午，幸魯，進幸東海、楚、沛國.

十二月，匈奴寇天水. 壬寅，車駕還宮.

是歲，省五原郡，徙其吏人置河東. 複濟陽縣徭役六歲.

二十一年春正月，武威將軍劉尚破益州夷，平之.

夏四月，安定屬國胡叛，屯聚青山，遣將兵長史陳討平之.

秋，鮮卑寇遼東，遼東太守祭肜大破之.

冬十月，遣伏波將軍馬援出塞擊鳥桓，不克.

匈奴寇上穀、中山.

其冬，鄯善王、車師王等十六國皆遣子入侍奉獻，願請都護. 帝以中國初定，未遑外事，乃還其侍子，厚加賞賜.

二十二年春閏月丙戌，幸長安，祠高廟，遂有事十一陵. 二月己巳，至自長安.

夏五月乙未晦，日有食之.

秋七月，司隸校尉蘇鄴下獄死.

九月戊辰，地震裂. 制詔曰：「日者地震，南陽尤甚. 夫地者，任物至重，靜而不動者也. 而今震裂，咎在君上. 鬼神不順無德，災殃將及吏人，朕甚懼焉. 其令南陽勿輸今年田租芻稿. 遣謁者案行，其死罪系囚在戊辰以前，減死罪一等；徒皆B175解鉗，衣絲絮. 賜郡中居人壓死者棺錢，人三千. 其口賦逋稅而廬宅尤破壞者，勿收責. 吏人死亡，或在壞垣毀屋之下，而家羸弱不能收拾者，其以見錢谷取傭，為尋求之. 」

冬十月壬子，大司空朱浮免. 癸醜，光祿勳杜林為大司空.

是歲，齊王章薨. 青州蝗. 匈奴薁鞬日逐王比遣使詣漁陽請和親，使中郎將李茂報命. 烏桓擊破匈奴，匈奴北徒，幕南地空. 詔罷諸邊郡亭侯吏卒.

二十三年春正月，南郡蠻叛，遣武將軍劉尚討破之，徒其種人于江夏.

夏五月丁卯，大司徒蔡茂薨.

秋八月丙戌，大司空杜林薨.

九月辛未，陳留太守玉況為大司徒.

冬十月丙申，太僕張純為大司空.

高句麗率種人詣樂浪內屬.

十二月，武陵蠻叛，寇掠郡縣，遣劉尚討之，戰于沅水，尚軍敗歿.

是歲，匈奴薁鞬日逐王比率部曲遣使詣西河內附.

二十四年春正月乙亥，大赦天下.

匈奴薁鞬日逐王比遣使款五原塞，求扞禦北虜.

秋七月，武陵蠻寇臨沅，遣謁者李嵩、中山太守馬成討蠻，不克，於是伏波將軍馬援率四將軍討之. 詔有司申明舊制阿附蕃王法.

冬十月，匈奴薁鞬日逐王比自立為南單于，於是分為南、北匈奴.

二十五年春正月，遼東徼外貊人寇右北平、漁陽、上穀、太原，遼東太守祭肜招降之. 烏桓大人來朝.

南單于遣使詣厥貢獻，奉蕃稱臣；又遣其左賢王擊破北匈奴，卻地千餘裏. 三月，南單于遺子入侍. 戊申晦，日有食之.

伏波將軍馬援等破武陵蠻於臨沅. 冬十月，叛蠻悉降. 夫餘王遣使奉獻.

是歲，烏桓大人率眾內屬，詣厥朝貢.

二十六年春正月，詔有司增百官奉. 其千石已上，減於西京舊制；六百石已下，增於舊秩.

初作壽陵. 將作大匠竇融上言：「園陵廣袤，無慮所用. 」帝曰：「古者帝王之葬，皆陶人瓦器，木車茅馬，使後世之人不知其處. 太宗識終始之義，景帝能述遵孝道，遭天下反覆，而霸陵獨完受其福，豈不美哉！令所制地不過二三頃，無為山陵，陂池裁令流水而已. 」

遣中郎將段郴授南單于璽綬，令入居雲中，始置使匈奴中郎將，將兵衛護之. 南單于遣子入侍，奉奏詣厥. 於是雲中、五原、朔方、北地、定襄、雁門、上穀、代八郡民歸於本土. 遣謁者分將施刑補理城郭. 發遣邊民在中國者，布還諸縣，皆賜以裝錢，轉輸給食.

二十七年夏四月戊午，大司徒玉況薨.

五月丁醜，詔曰：「昔契作司徒，禹作司空，皆無'大'名，其令二府去'大'. 」又改大司馬為太尉. 驃騎大將軍行大司馬劉隆即日罷，乙太僕趙熹為太尉，大司農馮勤為司徒.

益州郡徼外蠻夷率種人內屬.

北匈奴遣使詣武威乞和親.

冬，魯王興、齊王石始就國.

二十八年春正月己巳，徙魯王興為北海王，以魯國益東海. 賜東海王B433虎賁、旄頭、鐘D73B之樂.

夏六月丁卯，沛太后郭氏薨，因詔郡縣捕王侯賓客，坐死者數千人.

秋八月戊寅，東海王彊、沛王輔、楚王英、濟南王康、淮陽王延始就國.

冬十月癸酉，詔死罪系囚皆一切募下蠶室，其女子宮.

北匈奴遣使貢獻，乞和親.

二十九年春二月丁巳朔，日有食之. 遣使者舉冤獄，出系囚.

庚申，賜天下男子爵，人二級；鰥、寡、孤、獨、篤癃、貧不能自存者粟，人五斛.

夏四月乙丑，詔令天下系囚自殊死已下及徒各減本罪一等，其餘贖罪輸作各有差.

三十年春正月，鮮卑大人內屬，朝賀.

二月，東巡狩. 甲子，幸魯，進幸濟南. 閏月癸醜，車駕還宮.

有星孛于紫宮.

夏四月戊子，徙左翊王焉為中山王.

五月，大水.

賜天下男子爵，人二級；鰥、寡、孤、獨、篤癃、貧不能自存者粟，人五斛.

秋七月丁酉. 幸魯國. 複濟陽縣是年徭役. 冬十一月丁酉，至自魯.

三十一年夏五月，大水.

戊辰，賜天下男子爵，人二級；鰥、寡、孤、獨、篤癃、貧不能自存者粟，人六斛.

癸酉晦，日有食之.

是夏，蝗.

秋九月甲辰，詔令死罪系囚皆一切募下蠶室，其女子宮.

是歲，陳留雨穀，形如稗實. 北匈奴遣使奉獻.

中元元年春正月，東海王B226、沛王輔、楚王英、濟南王康、淮陽王延、趙王盱皆來朝. 丁卯，東巡狩. 二月己卯，幸魯，進幸太山. 北海王興、齊王石朝于東嶽. 辛卯，柴望岱宗，登封太山；甲午，禪于梁父.

三月戊辰，司空張純薨.

夏四月癸酉，車駕還宮. 己卯，大赦天下. 複嬴、博、梁父、奉高，勿出今年田租芻稿. 改年為中元.

行幸長安. 戊子，祀長陵. 五月乙丑，至自長安.

六月辛卯，太僕馮魴為司空. 乙未，司徒馮勤薨.

是夏，京師醴泉湧出，飲之者固疾皆愈，惟眇、蹇者不瘳. 又有赤草生於水崖. 郡國頻上甘露. 群臣奏言：「地祇靈應而朱草萌生. 孝宣帝每有嘉瑞，輒以改元、神爵、五鳳、甘露、黃龍，列為年紀，蓋以感致神祇，表彰德信. 是以化致升平，稱為中興. 今天下清寧，靈物仍降. 陛下情存損挹，推而不居，豈可使祥符顯慶，沒而無聞？宜令太史撰集，以傳來世. 」帝不納. 常自謙無德，每郡國所上，輒抑而不當，故史官罕得記焉.

秋，郡國三蝗.

冬十月辛未，司隸校尉東萊李為司徒.

甲申，使司空告祠高廟曰：「高皇帝與群臣約，非劉氏不王. 呂太后賊害三趙，專王呂氏，賴社稷之靈，祿、產伏誅，天命幾墜，危朝更安. 呂太后不宜配食高廟，同祧至尊. 薄太後母德慈仁，孝文皇帝賢明臨國，子孫賴福，延祚至今. 其上薄太后尊號曰高皇后，配食地祇. 遷呂太后廟主于園，四時上祭. 」

十一月甲子晦，日有食之.

是歲，初起明堂、靈台、辟雍，及北郊兆域. 宣佈圖讖於天下. 複濟陽、南頓是年徭役. 參狼羌寇武都，敗郡兵，隴西太守劉盱遣軍救之，及武都郡兵討叛羌，皆破之.

二年春正月辛未，初立北郊，祀後土.

東夷倭奴國王遣使奉獻.

二月戊戌，帝崩於南宮前殿，年六十二. 遺詔曰：「朕無益百姓，皆如孝文皇帝制度，務從約省. 刺史、二千石長吏皆無離城郭，無遣吏及因郵奏. 」

初，帝在兵間久，厭武事，且知天下疲耗，思樂息肩. 自隴、蜀平後，非儆急，未嘗複言軍旅. 皇太子嘗問攻戰之事，帝曰：「昔衛靈公問陳，孔子不對，此非爾所及. 」每旦視朝，日仄乃罷. 數引公卿、郎、將講論經理，夜分乃寐. 皇太子見帝勤勞不怠，承間諫曰：「陛下有禹、湯之明，而失黃、老養性之福，願頤愛精神，優遊自寧. 」帝曰：「我自樂此，不為疲也. 」雖身濟大業，兢兢如不及，故能明慎政體，總攬權綱，量時度力，舉無過事. 退功臣而進文吏，戢弓矢而散馬牛，雖道未方古，斯亦止戈之武焉.

論曰：皇考南頓君初為濟陽令，以建平元年十二月甲子夜生光武於縣舍，有赤光照室中. 欽異焉，使卜者王長占之. 長辟左右曰：「此兆吉不可言. 」是歲縣界有嘉禾生，一莖九穗，因名光武曰秀. 明年，方士有夏賀良者，上言哀帝，雲漢家曆運中衰，當再受命. 於是改號為太初元年，稱「陳聖劉太平皇帝」，以厭勝之. 及王莽篡位，忌惡劉氏，以錢文有金刀，故改為貨泉. 或以貨泉字文為「白水真人」. 後望氣者蘇伯阿為王莽使至南陽，遙望見舂陵郭，昔曰：「氣佳哉！鬱鬱蔥蔥然. 」及始起兵還舂陵，遠望舍南，火光赫然屬天，有頃不見. 初，道士西門君惠、李守等亦雲劉秀當為天子. 其王者受命，信有符乎？不然，何以能乘時龍而禦天哉！

贊曰：炎正中微，大盜移國. 九縣飆回，三精霧塞. 人厭淫詐，神思反德. 光武誕命，靈貺自甄. 沈幾先物，深略緯文. 尋、邑百萬，貔虎為群. 長轂雷野，高鋒彗雲. 英威既振，新都自焚. 虔劉庸、代，紛壇梁、趙. 三河未澄，四關重擾. 神旌乃顧，遞行天討. 金湯失險，車書共道. 靈慶既啟，人謀鹹贊. 明明廟謨，赳赳雄斷. 於赫有命，系隆我漢.